सिटी रिपोर्टर
सिटी रिपोर्टर न्यू ईयर सेलिब्रेशन के लिए इस बार जंगल सफारी और मालदीव व गोवा फेवरिट डेस्टिनेशन बने हुए हैं। नए साल की शुरुआत के साथ वीकएंड भी आ रहा है, यही वजह है कि इस बार सिटी से बहुत से लोग न्यू इयर सेलिब्रेशन के लिए शहर से बाहर जा रहे हैं।
31 दिसंबर गुरुवार से लेकर रविवार तक की छुट्टियाें के लिए पैकेज बुक हो गए हैं। सबसे ज्यादा बुकिंग इस बार आसपास की जंगल सफारी के लिए है। दो दिन, तीन रात और तीन दिन, चार रात के लिए लोग कान्हा किसली, बांधवगढ़, पेंच जैसे ऑप्शन खूब पसंद कर रहे हैं।
हर जगह बुकिंग लगभग फुल
जो लोग लग्जरियस तरीके से न्यू ईयर मनाना चाहते हैं उन्होंने गोवा और मालदीव के लिए भी बुकिंग कराई है। गोवा में लगभग हर अच्छे होटल और रिजॉर्ट के लिए न्यू ईयर वीकएंड की बुकिंग फुल है। यंग कपल्स और टीनएजर्स न्यू ईयर पर यहां जाना सबसे ज्यादा पसंद कर रहे हैं। बेहद लग्जरियस रिजॉर्ट में गोवा के लिए तीन दिन चार रात के लिए एक लाख रुपए कपल तक के पैकेज भी लोगों ने बुक कराए हैं। वहीं, 40 से 50 हजार में भी अच्छे होटल्स में गोवा के पैकेज बुक किए गए हैं। वहीं, एक से डेढ़ लाख रुपए में कपल्स के लिए मालदीव के लिए बहुत से लोगों ने बुकिंग कराई है।
जंगल फन में नो डिस्काउंट
कान्हा किसली में कपल के लिए न्यू ईयर पैकेज की बुकिंग 40 से 60 हजार रुपए में हुई है।
वहीं बांधवगढ़ पेंच जैसे जंगल के लिए भी लोगों ने 30 से 45 हजार तक में पैकेज बुक कराए हैं। दरअसल सर्दियों के कुछ दिन पहले ही ओपन हुई सफारी में इन दिनों फुल बुकिंग चल रही है। ऑफ सीजन में इन जगहों पर रिजॉर्ट डिस्काउंट में अवेलेबल हो जाते हैं, लेकिन न्यू ईयर के लिए बिना किसी डिस्काउंट के बुकिंग फुल हो चुकी है।
tourist spot
न्यू ईयर सेलिब्रेट करने रायपुरियंस पसंद कर रहे कान्हा किसली, मालदीव और गोवा जैसी डेस्टिनेशन
लग्जरी रिजॉर्ट और जंगल में होगा न्यू ईयर सेलिब्रेशन
kas_Deva hin_Deva hin_Deva hne_Deva hin_Deva kas_Deva hin_Deva hin_Deva eng_Latn awa_Deva mag_Deva